Ο **Λουδοβίκος του Μπλουά** (*Γαλλική γλώσσα : Louis de Blois*, 1172 - 14 Απριλίου 1205) από τον Οίκο του Μπλουά ήταν Κόμης του Μπλουά, της Σαρτρ, του Σατωντάν και του Κλερμόν (1191 - 1205). Ήταν γιος του Θεοβάλδου Ε΄ του Μπλουά και της Αλίκης της Γαλλίας. Οι παππούδες του από μητέρα ήταν ο Λουδοβίκος Ζ΄ της Γαλλίας και η Ελεονώρα της Ακουιτανίας. Οι θείοι του ήταν ο Ριχάρδος Α' της Αγγλίας και ο μικρότερος αδελφός του Ιωάννης της Αγγλίας. Την περίοδο της εφηβείας του συνόδευσε τον πατέρα του στην Γ΄ Σταυροφορία. Ο Λουδοβίκος ανακήρυξε με διάταγμα ότι καταργεί την Δουλοπαροικία στα εδάφη του. Ο Λουδοβίκος του Μπλουά και ο ξάδελφος του Θεοβάλδος Γ΄ της Καμπανίας ήταν οι πρώτοι ευγενείς που ανταποκρίθηκαν σε ένα Τουρνουά (28 Νοεμβρίου 1199) την πρόταση του πάπα Ιννοκέντιου Γ΄ για τη συμμετοχή τους στην Δ΄ Σταυροφορία. Την εποχή που εγκατέλειψε τη Γαλλία ο θείος του Ιωάννης ο Ακτήμων του έδωσε σαν δώρο 1000 μάρκα.

Στην Πολιορκία της Κωνσταντινούπολης τον Ιούλιο του 1203 ήταν διοικητής σε ένα από τα οκτώ στρατιωτικά τάγματα. Οι υπόλοιποι στρατιωτικοί διοικητές ήταν : Ο Βονιφάτιος ο Μομφερρατικός που ήταν και αρχηγός της Σταυροφορίας, ο Δόγης της Βενετίας Ενρίκο Ντάντολο, ο μετέπειτα Βαλδουίνος Α΄ της Κωνσταντινούπολης ο πρώτος Λατίνος Αυτοκράτοραας της Κωνσταντινούπολης και ο αδελφός του Ερρίκος της Φλάνδρας. Ο Λουδοβίκος υπέφερε για πολλούς μήνες με υψηλό πυρετό, ήταν απών την εποχή που οι Σταυροφόροι κατέλαβαν την Κωνσταντινούπολη (1204). Δεν συμμετείχε στις υπόλοιπες εκστρατείες των ανδρών του στη Μικρά Ασία λόγω του πυρετού. Πήρε τον τίτλο του *"Δούκα της Νίκαιας"* που δεν τον απέκτησε ποτέ, οι Σταυροφόροι απέτυχαν να καταλάβουν την πόλη, ο Θεόδωρος Α΄ Λάσκαρης ίδρυσε την Αυτοκρατορία της Νίκαιας. Όταν έγινε καλά συμμετείχε μαζί με τον Λατίνο αυτοκράτορα Βαλδουίνο Α΄ στη μάχη της Ανδριανούπολης εναντίον του αρχηγού των Κουμάνων Καλογιάν της Βουλγαρίας. Ο Λουδοβίκος και ο Βαλδουίνος Α΄ καταδίωξαν τον εχθρό, οι άντρες και τα άλογα τους εξαντλήθηκαν όταν έφτασαν σε μια ανοιχτοί πεδιάδα, οι ίδιοι έπεσαν σε παγίδα των Κουμάνων και δολοφονήθηκαν.

Οικογένεια
----------

Παντρεύτηκε την Αικατερίνη του Κλερμόν, κόρη του Ραούλ Α΄ του Κλερμόν-αν-Μπωβαιζί κόμη του Κλερμόν και της Αλίξ του Μπρετέιγ. Το ζεύγος απέκτησε ως απογόνους :

* Ραούλ, απεβ. σε νηπιακή ηλικία.
* Ιωάννα, απεβ. σε νηπιακή ηλικία.
* Θεοβάλδος ΣΤ΄ 1190-1218, κόμης του Μπλουά και του Κλερμόν.

Παραπομπές
----------

1. ↑  Thompson 2002, σ. 95
2. ↑  voir notamment "Geoffroy de Villehardouin - La conquête de Constantinople", GF Flammarion - 2004, σ. 406
3. ↑  Tyerman 2006, σ. 505
4. ↑  Queller & Madden 1997, σ. 3
5. ↑  Queller & Madden 1997, σ. 43
6. ↑  Queller & Madden 1997, σ. 115
7. ↑  Queller & Madden 1997, σ. 176
8. ↑  Tyerman
9. ↑  Noble 2007, σ. 69
10. ↑  Williams 1993, σ. 49
11. ↑  Peter of Blois 1993, σ. 38

Πηγές
-----

* Noble, Peter (2007). "Baldwin of Flanders and Henry of Hainault as Military Commanders in the Latin Empire of Constantinople". In Housley, Norman (ed.). Knighthoods of Christ: Essays on the History of the Crusades and the Knights Templar. Ashgate Publishing Limited.
* Peter of Blois (1993). Revell, Elizabeth (ed.). The Later Letters of Peter of Blois. Oxford University Press.
* Queller, Donald E.; Madden, Thomas F. (1997). The Fourth Crusade: The Conquest of Constantinople. University of Pennsylvania Press.
* Thompson, Kathleen (2002). Power and Border Lordship in Medieval France: The County of the Perche, 1000-1226. The Boydell Press.
* Tyerman, Christopher (2006). God's War: A New History of the Crusades. Harvard University Press.
* Williams, Jane Welch (1993). Bread, Wine, and Money: The Windows of the Trades at Chartres Cathedral. University of Chicago Press.

Εξωτερικοί σύνδεσμοι
--------------------

* France Balade : les Comtes de Blois
* Foundation for Medieval Genealogy : Louis de Blois

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315737853
* SUDOC: 185295002

 |

 |

|  |
| --- |
| Λουδοβίκος του Μπλουά **Οίκος του Μπλουά****Γέννηση:** 1172 **Θάνατος:** 14 Απριλίου 1205 |
| Βασιλικοί τίτλοι |
| ΠροκάτοχοςΘεοβάλδος o Καλός | **Κόμης του Μπλουά1191 – 1205** | ΔιάδοχοςΘεοβάλδος ΣΤ΄ του Μπλουά |
| ΠροκάτοχοςΡαούλ Α΄ ντε Κλερμόν | **Κόμης του Κλερμόν1191 – 1205** |